b'\n_START_ARTICLE_\nPamantasang Ateneo de Manila\n_START_SECTION_\nLayunin\n_START_PARAGRAPH_\nNakakapit sa tradisyong pang-edukasyon ng Heswita ang mithiin at misyon ng Ateneo. ("The Ateneo has grounded its vision and mission in Jesuit educational tradition"). Malalagom ang paglalahad ng misyon-mithiin ng Ateneo sa sumusunod na talata,_NEWLINE_"Nais ng Pamantasang Ateneo ng Manila na paunlarin ang mga lalaki\'t babae upang siyasatin ng may lalim ang ginagalawan nilang mundo, marating ang kagitingan at kakayahang mamuno upang makabuo ng mga kasagutan sa mga problema ng lipunan, at makapag-ambag sa pag-unlad ng sambayanang Pilipino at ng mundo sa kabuoan."_NEWLINE_Nakabuo na ang Ateneo ng ilang salinglahi ng mga pinuno at mga taong may mahalagang bahagi sa pagbuo at pagbago ng pampolitika, pang-ekonomiya at panlipunan na buhay ng bansa gaya nina Jose Rizal, Horacio de la Costa, Claro M. Recto, Raul Manglapus, Soc Rodrigo, at Ninoy Aquino, at ang maraming lalaki\'t babae sa pamahalaan, pagtuturo, pribadong sektor at civil society.'